Cheltuielile pentru apărare din Ungaria vor fi majorate dacă războiul din Ucraina se prelungește în 2025. Anunțul a fost făcut premierul Viktor Orban. Acesta nu a spus cu ce sumă va crește bugetul apărării. Ungaria va fi nevoită să majoreze cheltuielile pentru apărare anul viitor, dacă războiul din Ucraina se prelungește, reducând fondurile disponibile pentru alte cheltuieli, a declarat vineri prim-ministrul Viktor Orban la radioul public, potrivit Reuters.
„Dacă războiul se prelungește până în 2025, atunci nivelul cheltuielilor pentru apărare din 2023-2024 nu va fi suficient și va trebuie să fie crescut”, a spus Orban.
Deși se opune sprijinului militar și financiar occidental acordat Ucrainei, Ungaria și-a mărit cheltuielile pentru apărare, până la 2,43% din PIB anul trecut.
Guvernul maghiar a anunțat luna trecută că va amâna o serie de investiții în valoare de aproximativ 1% din PIB pentru a reduce deficitul bugetar.